open-index/open-wikipedia-markdown huggingface dataset:
Filistro

Kiel **filistro** oni nomas malŝate spirite malvastajn personojn, kiuj elstaras pro spirita malmovebleco, klara konformeco kun sociaj normoj, malinklino kontraŭ ŝanĝoj de la kutima vivmedio kaj forta bezono por sociala sekureco. Krome en la arta medio **filistro** malŝate signifas iun, kiu ne ŝatas aŭ malŝatas arton (plejparte avangarda arto) kaj lige kun tio estetikajn aŭ ideajn valorojn, je tio tamen transprenas kaj aplikas nekritike antaŭpretigitajn, ofte burĝaj nomitajn imagojn.

## Historio de la nocio 
Onidire la nocio aperis unuafoje en Jena en la malfrua 16-a jarcento. En universitataj urboj ĝi nomis ne studantan burĝon, kiu vivis en simile streĉoplena rilato al la studentoj kiel en la biblio la Filiŝtoj kun la hebreoj. En ĉi tiu kunteksto Schopenhauer difinas filistron kiel homo sen spiritaj bezonoj.

Ekde la germana romantismo la nocio transpasis la limojn de la studenta kunteksto: poetoj kiel Brentano, Heine kaj Novalis apelaciis pri sia sendependa genio; filistro do estis laŭ ilia opinio taŭga nocio por signifi iliajn konservemajn kontraŭulojn en la kulturaj institucioj. Moko pri filistroj estis tiel vaste disvastiĝintaj, ke oni povas paroli pri memstara tekstĝenro, la prifilistra satiro.

Renesancon travivis la nocio en Anglio dum la tempo de la *estetikismo*.

La nocion **filistro**, komence insultaĵo de la nobelaro kontraŭ la burĝaro, uzis ekde la komenco de la 20-a jarcento progresemaj maldekstremuloj kontraŭ la sociajn elitojn. Nuntempe la nocio direktiĝas foje ankaŭ kontraŭ tiuj el la maldekstruloj, kiuj alvenis en la estra socitavolo.

## Filistroj en la literaturo 
En sia romano *Der ewige Spießer* (La eterna filistro), aperinta en 1930, verkisto Ödön von Horváth karakterizas filistron kiel *"hipoĥondrian miiston, kiu alstrebas, ĉie malkuraĝe sin adapti kaj falsi ĉiun novan ideon proprigante tiun al si."* La filistro travojaĝas la tutan mondon kaj tamen nur vidas sin mem. Kio estas bona kaj malbona, li scias sen pripensado.

La literaturo de la 19-a jarcento ŝajnas koni du kategoriojn de filistroj. Charles Dickens priskribas la bonaniman filistron; tiu estas homo, kiu servutas al supraĵa societemo kaj krome ŝatas resti en asocioj. Sendanĝeraj ŝercoj kaj iaspeca familia moviĝo dominas. La malicaj variaĵoj de filistroj aperas ĉe Honoré de Balzac en ties romano *La etburĝoj*: malico, klaĉemo, kalumnio kaj perfido, orgojlo, ĉiosciemo kaj brustoŝveliteco dominas. *La regato* en la samnoma romano de Heinrich Mann el 1914 estas oportunisto, kunulaĉo kaj konformisto servutema al aŭtoritato.

## Eksteraj ligiloj 
* Wortkolumne von Bodo Mrozek über den Begriff Spießer (*Spiegel-Online*)
* „ZEIT Leben“-Artikel von Henning Sussebach zum „Bionade-Biedermeier“
* Erklärung des Begriffs „Spießer“ im Lexikon bei basisreligion.de 

Kategorio:Kontraŭintelektismo
Kategorio:Pejorativoj
Kategorio:Estetikaj teorioj
Kategorio:Filozofiaj teorioj
James Van Der Beek

**James William Van Der BEEK, Jr.** (n. la 8-an de marto 1977, m. la 11-an de februaro 2026) estis usona aktoro de televido kaj kino, plej konata pro la interpretado de "Dawson Leery" en ''Dawson's Creek*. Profesie li debutis en la premiero de Pulitzer Prize en Nov-Jorko.

*Dawson's Creek* finiĝis en 2003, tuj poste li revenis al la scenejoj de Nov-Jorko, por la serio *Rain Dance* de Lanford Wilson. Ekde tiam li laboras de tempo al tempo. Li finverkis lian unuan tekston, *Winning*, historio pri ĵurnalisto de la Major League Baseball.

Antaŭnelonge li rimarkinde aperis en la televido, inkluzive de *Malbela Betty*, kaj en epizodo de Super Bowl, de *Krimaj Mensoj'' kie rolas kiel junulo kun identec-problemoj. Li ŝatas ludi gitaron kaj sportumi, lia plej ŝatata teamo estas la Green Bay Packers.

## Filmaro 
## Eksteraj ligiloj 
* Oficiala retpaĝo de James Van Der Beek

Kategorio:Usonaj aktoroj
Kategorio:Usonaj infanaj aktoroj
Rufbrusta pronelo

[eta| *Prunella strophiata* [MHNT]]

La **Rufbrusta pronelo** (***Prunella strophiata***) estas malgranda paserina birdo de la familio de Proneledoj kaj ties ununura genro *Prunella*, kiu troviĝas en suda Azio nome el orienta Afganio, tra Himalajo (Butano, norda Barato, Nepalo kaj norda Pakistano) kaj tra norda Birmo al centra Ĉinio. Ties natura habitato estas moderklimata arbaro. Ĉe Himalajo ĝi estas altituda migranto kiu pasas someron en alpa arbustaro ĝis 4,400 m kaj vintron en arbustoj kaj ĉe kultivejoj suben ĝis 1,400 m.

Ĝi estas malgranda pronelo 15&nbsp;cm longa kiu montras **ruĝecbrunan bruston**, kiel la Rubekola pronelo, sed ne tiom ruĝan kaj krome la resto de la plumaro estas tute diferenca. La kapobildo estas tre rimarkinda. Estas **nigreca vangozono**, kiel ĉe la Siberia pronelo, sed ne tiom markata, kvankam ankaŭ evidentigas helan okulringon kaj iom da bruneca striado ĉe la orelareo. La krono ne estas nigreca kiel ĉe la siberia parenco, sed bruneca kaj fajne strieca je nigro. Klara distingilo estas larĝa **superokula strio** kiu komencas blanka el la bekobazo sed je la okulangulo iĝas ruĝecbruna (samkolora kial la brusto). Mentono, gorĝo, kolo kaj ventro estas blankeca kun tre markata **nigra strieco**. La dorso estas bruna kun nigra strieco. La kruroj estas ruĝecaj kaj la beko nigreca, mallonga kaj pintakra, ĉar la specio estas insektovora.

## Referencoj
* BirdLife International 2004. Prunella strophiata. 2006 IUCN Ruĝa Listo de Minacataj Specioj. Konsultita la 27an de julio 2007.

Kategorio:Paseroformaj
Kategorio:Proneledoj
Kategorio:Birdoj de Azio
Zum Arabischen Coffe Baum

eta|Stato en 1964
La lepsika kafejo **Zum Arabischen Coffe Baum** estas kultur- kaj arthistoria konstrumonumento (unuafoje menciita en 1556) kaj apartenas – krom Café Procope en Parizo – al la plej malnovaj kafejoj de Eŭropo. Ekde 1711 pruveble estas servata kafo. Multaj elstaruloj vizitas regule la ejon, ekz. ekde la jaro 1833 Robert Schumann kaj pluaj muzikkolegoj renkontiĝis ĉe kutimtablo en „Coffe Baum“.

## Nuna uzado 
Disdonite sur pluraj etaĝoj en la domo troviĝas nuntempe restoracio kaj pluraj kafejoĉambroj. Krom al la gastronomio la domo servas kiel muzeo. Kiel parto de la *Urbhistoria Muzeo je Lepsiko* ĝi montras ekspozicion pri la historio de la kafo en Lepsiko. En 16 ĉambroj la muzeo prezentas eksponaĵojn el 300 jaroj de saksa kafekultura historio, ekz. kafomuelilojn, kafeporcelanon el Meissen, kafotasojn, rostilojn kaj kafepreparilojn.

## Nomo 
Eksterkutima domosigno el la jaro 1720 donis al la domo ĝian nomon *„Zum Arabischen Coffe Baum“* (Ĉe la araba kafoarbo): La baroka skulpturaĵo montras orientalulon, kiu donas al putto pladeton da kafo. Tiel ĝi simboligas la historion de kafo kiel kulturdonaco de la orientumo al la okcidentumo.

## Famaj gastoj 
* Aŭgusto la forta (1670–1733), princo-elektisto de Saksio, reĝo de Pollando kaj grandduko de Litovio
* Johann Christoph Gottsched (1700–1766), germana verkisto
* Christian Fürchtegott Gellert (1715–1769), germana poeto kaj moralfilozofo
* Gotthold Ephraim Lessing (1729–1781), germana poeto
* Johann Wolfgang von Goethe (1749–1832), germana poeto, teatrestro, natursciencisto kaj ŝtatisto
* Napoléon Bonaparte (1769–1821), franca imperiestro kaj militestro
* Robert Schumann (1810–1856), germana komponisto kaj pianisto
* Franz Liszt (1811–1886), germanhungara komponisto kaj pianisto
* Richard Wagner (1813–1883), germana komponisto
* Johann Sebastian Bach (1685–1750), germana komponisto

## Eksteraj ligiloj 
* Retpaĝaro de „Coffe Baum“ 

Kategorio:Artistaj kafejoj
Kategorio:Konstruaĵoj en Lepsiko
Kategorio:Kafejoj
Kategorio:Muzeoj en Lepsiko
Ilona Borská

**Ilona BORSKÁ** (fraŭlinnome *Bondyová*, edziĝininte *Štuková*) (naskiĝis la 9-an de novembro 1928 en Praha, mortis la 27-an de decembro 2007 en Praha) estis ĉeĥa verkistino kaj ĵurnalistino.

Ŝi verkis precipe librojn por junuloj kaj biografiajn rakontojn.

Plej famigis ŝin la libro* „Doktorka z domu Trubačů“* („Kuracistino el la domo de Fanfaristoj“) - biografia romano pri Vlasta Kálalová-Di Lotti. La verko estis tradukita en multajn lingvojn inkluzive la araban kaj en 2009 en la ĉeĥa nacia enketo *„La libro de mia koro“* enviciĝis inter la 100 plej popularaj libroj.

Kategorio:Ĉeĥaj verkistoj
Kategorio:Ĉeĥaj ĵurnalistoj
Kategorio:Ĉeĥaj porinfanaj verkistoj
Rajimbek batir

**Rajimbek batir** (: ; ) estas stacio de Linio 1 de Metroo de Almato. La stacio estis malfermita la .

## Konstruado de la stacio 
* Komence de 2008. La stacidoma komplekso estas preta je 90%. La stacidomo estas konektita kun tuneloj kaj estas kovrita per plafonoj. La lasta nivelo estas preskaŭ al la nivelo de la vojo. La loko ne estas konektita al la elektra deponejo. Surloka konstruo de la garaĝo.

* Aprilo 2008. En la stacidomo komenciĝis finiĝo per gipso.

* Majo 2008. Komenciĝi malmuntado de "TPK ŜĈN1M" (dua tunela eskadro).

* Septembro 2008. Komenciĝis la konstruo de la malsupra trapasejo en la intersekco de stratoj Rajimbek kaj Furmanov kun eliroj al la stacidomo.

* Aprilo 2010. Laboro en la arĥitektura dekoracio de la stacidomo kun kajo, haloj kaj eniroj. La laboro en la konstruo de utilaĵoj estas efektivigita je 90%.

## Vidu ankaŭ 
* Metroo de Almato
* Almato

## Eksteraj ligiloj 
* «Rajimbek batir» en oficiala retejo de Metroo de Almato
* Fotoj de stacio Rajimbek batir

Kategorio:Metroo de Almato
Mnemo (luno)

**Mnemo** estas neregula satelito de Jupitero, kiu havas retrogradan orbiton.

## Malkovro 
Post observoj de fotoj faritaj la , teamo estrita de Scott S. Sheppard kaj Brett J. Gladman anoncis ĝin nomi **Mnemo**, laŭ Mnemeo (greke: Μνήμη), nomo de unu el la tri praaj muzoj (Mnemeo, Meleteo kaj Aedeo) de la helena mitologio.

## Orbito 
Laŭ ĝia orbito, ĝi estas ano de la ananka grupo, grupo da retrogradaj lunoj kies orbitoj havas grandajn duonaksojn inter 19 300 000 kaj 22 700 000 km, kaj klinecojn inter 145,7° kaj 154,8° rilate al la Jupitera ekvatoro.

Dosiero:TheIrregulars JUPITER GROUPS.svg|Diagramo montranta la orbitojn de la neregulaj jupiteraj satelitoj. La ananka grupo estas videbla en centro-maldekstro.
Dosiero:TheIrregulars JUPITER Ananke.svg|Diagramo montranta la inklinacion de kvar ĉefaj anoj de la ananka grupo en funkcio de la granda duonakso.

## Notoj kaj referencoj 
## Eksteraj ligiloj 
*  Mnemo, el "*Księżyce planet Układu Słonecznego*" 
*  Mnemo (angla versio) 
*  La novaj jupiteraj satelitoj de 2003, el la paĝaro de Jean-Michel
*  La ananka grupo (el *"Projekto Luno"*)

Kategorio:Lunoj de Jupitero
Katie Holmes

**Kate Noelle HOLMES**, pli konata kiel **Katie HOLMES** (n. la 18-an de decembro 1978), estas usona aktorino. Unue ŝi famiĝis pro la ĉefrolo kiel "Joey Potter" en la televidserio ''Dawson's Creek* de 1998 al 2003. Holmes ankaŭ ĉefrolis en filmoj kiel *La glaciŝtormo*, *Abandon*, *Batman Begins* kaj *Avidaj je mono*. Ŝi edziĝis al Tom Cruise en 2006 kaj post tio ŝi malaperis de la *granda ekrano*. La sola escepto estis Avidaj je mono (2008), pro kio malakceptis repreni la rolon de Rachel Dawes en Batman. Kune kun ŝia edzo Katie membriĝis en la Eklezio de la Scientologio kaj laŭ tiu rito estis celebrata la geedziĝo en Italio.200px|eta|Katie Holmes 2009
eta|Katie Holmes 201En 2009 Katie revenis al ŝia kariero kaj aktoris en tri filmoj: la komedioj The Extra Man kaj * The Romantics*, ambaŭ por 2010, kaj la trilero *Don't Be Afraid of the Dark'' kies premiero okazos en 2011. 

## Filmaro 
Kategorio:Scientologoj
Kategorio:Usonaj aktoroj
Kategorio:Naskiĝintoj la 18-an de decembro
Michelle Williams

**Michelle Ingrid WILLIAMS** (n. la 9-an de septembro 1980) estas usona aktorino. Ŝi disfamiĝis pro la interpretado de *Jennifer Lindley* en la televidserio ''Dawson's Creek*. Krome, pro la rolo en la filmo *Brokeback Mountain* ŝi estis nomumata al la premioj Oskaro. Dum la filmado de tiu filmo ŝi konatiĝis kun la aktoro Heath Ledger, kun kiu amrilatis kaj naskiĝis ŝia filino, Matilda Rose.
eta|maldekstra|Michelle Williams en la Berlinale en 2010.
[thumb|upright|maldekstra|250ra|Williams en la [Berlina Internacia Kinfestivalo por la premiero de *Shutter Island* en 2010.|alt=An upper body shot of a smiling Michelle Williams]]
eta|maldekstra|Michelle Williams en 2012.

## Filmaro 
* *Suite Française* (2015)
* *Shutter Island* (2010)
* *Wendy and Lucy (2008)
* *Deception* (*La lista*) (2008)
* ''I'm Not There (2007)
* *Up To The Ground*
* *The Hawk is Dying* (2005)
* *The Baxter* (2005)
* *Brokeback Mountain* (2005)
* *Imaginary Heroes* (2004)
* *Land of Plenty* (2004)
* *The Station Agent* (2003)
* *The United States of Leland* (2003)
* *Prozac Nation* (2001)
* *Me Without You* (2001)
* *If These Walls Could Talk 2* (2000)
* ''But I'm a Cheerleader* (1999)
* *Dick* (1999)
* *Halloween H20: 20 Years Later* (1998)
* *Dawson's Creek* (1998-2003)
* *A Thousand Acres* (1997)
* *Killing Mr. Griffin* (1997)
* *Species* (1995)
* *Lassie'' (1994)

## Eksteraj ligiloj 
* Michelle Williams -Fanklubo 

Kategorio:Usonaj aktoroj
Kategorio:Naskiĝintoj en Usono
Meredith Monroe

**Meredith MONROE**, naskiĝis en Houston, Teksaso, la 30-an de decembro 1977. Ŝi estas usona aktorino plej konata pri ŝia rolo kiel "Andie McPhee" en la televidserio Dawson's Creek ekde 1998 ĝis 2000. Ŝi aktoris en la televidserio Krimaj Mensoj, kie rolas kiel "Haley Hotchner", edzino de la agento Aaron Hotchner. Ŝia rolo estas sekundara kaj aperas en porokazaj ĉapitroj. Poste ŝi ludis en diversaj televidaj serioj, kiel gasto.

Ŝi geedziĝis kun Steven Kavovit en 1999.

## Filmaro 
* *Krimaj Mensoj* (2005-2009), ŝia karaktro estis murdita en la 100-a epizodo. 
* *Vampires: The Turning* (2005)
* *Not My Life* (2006)
* *Fathers and Sons* (2004)
* *The One* (2003) (TV)
* *Manhood* (2003)
* *Full Ride* (2002)
* *Minority Report* (2002)
* *My New Best Friend* (2002)
* *The Year That Trembled* (2002)
* *Beyond the Prairie, Part 2: The True Story of Laura Ingalls Wilder* (2002) (TV)
* *Beyond the Prairie: The True Story of Laura Ingalls Wilder* (2000) (TV)
* ''Dawson's Creek* (1998) (1998-2000)
* *Sunset Beach* (1997) 
* *Fallen Arches* (1998)
* *Norville and Trudy* (1997)
* *Strong Island Boys* (1997)
* *Dangerous Minds'' (1996)

Kategorio:Usonaj aktoroj
Kategorio:Naskiĝintoj en Usono
Joshua Jackson

**Joshua Jackson** (naskiĝis ) estas kanada aktoro (kvankam plejparte loĝis inter Kalifornio kaj Vankuvero) plej konata pro lia ĉefrolo en la usona televidserio Dawson's Creek.eta|dekstra|200px|Joshua Jackson
## Ĵusa filmaro 
## Eksteraj ligiloj 
* Joshua Jackson Network 
* Joshua Jackson Enrete
* 
* 
* 

Kategorio:Usonaj infanaj aktoroj
Kategorio:Usonaj aktoroj
Kategorio:Usonaj televidaktoroj
Kategorio:Usonaj voĉaktoroj
Kategorio:Usonaj teatruloj‎
Kategorio:Irlandaj usonanoj
Kategorio:Irlandaj kanadanoj
Kategorio:Kanadaj infanaj aktoroj
Kategorio:Kanadaj aktoroj
Kerr Smith

**Kerr van Cleve SMITH** (n. la  1972) estas speciale konata pro lia aktorado en la televidserio Dawson's Creek kie rolis kiel la gimnazia studanto (gejo), ***Jack McPhee*** . Ankaŭ li ĉefrolis en 2006 la leĝdramon Justico de la ĉeno FOX. Nuntempe li aperas en la nova sezono (2007) de la dramo CSI (Nov-Jorko) de la ĉeno CBS. Inter aliaj. 
La kiso inter Jack kaj Ethan en la epizodo de Dawson's Creek (elsendita en Usono la 24-an de majo 2000) estis la unua geja kiso, elsendata de televidĉeno en Usono.
 
## Filmaro 
* As the World Turns (televidserio 1996-1997) 
* Dawson's Creek (tv-serio 1998-2002) 
* Lucy Days in Hell  (1999) 
* Hit and Runaway  (1999) 
* Fina destino (2000) 
* Klubo de la rompitaj koroj (2000) 
* Forsaken (2001) 
* Presure (2001) 
* Critical Assembly (2003 Tv)
* Cruel Intentions 3 (2004)
* Charmed (2006 TV)
* Justico (televidserio) (2006 TV WBTV)
* La ringo E (2006)
* My Bloody Valentine (2009)
* CSI

 
Kategorio:Usonaj aktoroj
Harel Skaat

eta|Harel Ska'at|200px
dekstra|200px|eta|Harel Skaat en 2006
**Harel Skaat** (en la hebrea alfabeto: הראל סקעת) estas israela kantisto kiu disfamiĝis post la atingo de la dua pozicio en la dua sezono de la kantokonkurso Koĥav Nolad ("Naskiĝas stelo") en 2004. Li naskiĝis la 8-an de aŭgusto 1981 en Kfar Saba.

En 1987, kiam li estas 6-jara , Skaat komencis la artisman vojon kiam li gajnis la infanan kantokonkurson "Koĥavim Laerev-Koĥav Nolad" per la interpretado de la kanto "Ima, havini" ("Panjo, komprenu").

Dum la militservado, li aktivis en la militista koruso "Jeil Jakeŝer". Post la militservado ekstudis en la lernejo pri aktorado Beit Tzvi. Laŭlonge de liaj studjaroj, li lanĉis la unuan solulan kanton sub la nomo "Ein od sikuj"( "Sen plia ŝanco"), kiu estis tre sukcesa.

En 2002 li atingis la 6-an lokon en la kantokonkurso "Hameleĥ Haba" ("La venonta reĝo") elsendata en la televidkananlo *Briza de Yes*. La unua loko estis de Rafael Mirila, kaj la tria Ninet Tayeb. Iom poste ili estis la finalistoj de en "Koĥav Nolad".

Kvankam li ne ganis la konkurson, Skaat fariĝis tre populara en la junulara publiko. En la sama jaro li partoprenis la festivalon kune kun Ninet Tayeb, Ran Danker kaj Harel Moyal, kie interpretis la kanton "Lauf" ("Flugi") verkita de Liron Lev kaj Doron Medli, kaj komponita de Ohad Hitman.

En 2005, estis elektita por la kantado de la israela himno (Hatikva) en la futbalmatĉo inter Israelo kaj Francio.

En majo 2005, subskribis kontrakton kun la diskeldonejo "Hed Arzi", kaj komencis krei sian unuan muzikalbumon. En aŭgusto samjare partoprenis la muzikalon "Mi ŝejalam" (Tiu kiu sonĝis) kune kun Oded Teomi, Gila Almagor kaj Hani Nahmias.

Harel Skaat lanĉis la unuan muzikalbumon, ''Harel Ska'at* (*הראל סקעת*), somere 2006. La solula kanto *Ve'At'' ("kaj Ci"), kaj la muzikalbumo atingis la unuajn lokojn en la israelaj radistacioj kaj gajnis plurajn premiojn.
Li estis elektata kiel "La homo de la jaro 2006 de la israela muziko" far Keŝet, "La kantisto de 2006" en la "Konkurso de hebrealingvaj kantoj" kaj gajnis la premion "Kantisto de la jaro" kaj "Kanto de la jaro" ("Ve'At") en la ''24 Israeli Music Channel's A.M.I Contest''.

## Eksteraj ligiloj 
* Oficiala Retpaĝo de Harel Skaat
* 

Kategorio:Israelaj kantistoj
Kategorio:Eŭrovido-Kantokonkurso 2010
Induktema meleagro

**Meleagro induktema** estas objekto de metaforo elpensita de Bertrand Russell kaj profitita de Karl Popper celanta refuti la pretendojn de valideco de la induktema inferenco de la elnombrado-kazoamasiĝo, kardino de la tradicia empirismo de filozofoj kiel Francis Bacon kun John Stuart Mill, kaj de la disertacioj de la Viena Rondo kreiĝinta en la unua duono de 20-a jarcento kun la partopreno de logikaj pozitivistoj kiel Otto Neurath kaj Rudolf Carnap).

## La metaforo de la meleagro 
"Meleagro en bredejo de usona teritorio decidis krei al si mondvizion science funditan laŭ la vidpunkto de novpozitivistoj de la Viena Rondo. Ekde la unua tago la meleagro konstatis ke, en la bredejo kie ĝi mem estis enfermita, oni liveris al ĝi nutraĵon je la naŭa ĉiumatene. Kaj kiel fidela induktivisto ĝi ne estis hastema al la altiro de konkludoj el siaj observoj kaj efektivigis aliajn en diversaj cirkonstancoj: dummerkrede kaj dumĵaŭde, en varmaj tagoj kaj en malvarmaj tagoj, kaj pluvoriĉaj kaj suninundaj. Tiel la meleagro riĉigis sian liston de observaj apartaĵoj en la plej ŝanĝantaj momentoj. Tiam ĝia induktema konscienco estis kontentigita kaj ellaboris indukteman inferencon, jenan: «Oni al mi liveras nutraĵon je la naŭa matena». Bedaŭrinde, tamen, tiu vidpunkto riveliĝis malvera en la antaŭtago de Kristnasko kiam, anstataŭ esti nutrita, ĝi estis gorĝotranĉita! .

## Konsideroj 
Malgraŭ la granda kvanto de kazoj listigitaj dum la indukta rezonado, ekzistas nenio garantianta, ke la venonta kazo eniros eĉ mem la inferencon kuraĝe inokulitan pro la ĉeno de observoj, ĉar la eksperimentoj kaj la spertoj dum la disvolviĝo de la induktema rezonado nenio garantiis, ke la sekva kazo obeos la principon establitan: fakte, la eksperimentoj kaj cirkonstancaj kazoj estas senfinaj nombre kaj tipologie. La indukto baziĝas sur senfundamenta antaŭjuĝo pri la realo.

La sola scienca metodo valida estas metodo de la falseblaj observoj kiuj allasas la devon por la esploristo formuli siajn observojn tiamaniere ke ili aperu kaj estu falseblaj, nome dementeblaj, refuteblaj, opone al la asertoj kontroleblaj taksataj sencohavaj de tradicia empirismo malprave deduktanta el indukto.

Karl Popper anstataŭas la ideon pri scienco bazita sur la kutimo de la nombra akumulo per la ideo pri la kuraĝaj konjektoj kaj daŭra esploro pri la eraro cele al la vero, kiu elstarigas reguligan idealon.

En la historio de la filozofio de scienco restos memorinda la jaro de la publikigo de *Logik der Forschung* (*La logiko de la esploro*), ĉar ĝi signas la transiron de la epoko de logika empirismo aŭ pozitivismo logika aŭ novpozitivismo al la epoko de kritika raciismo.

## Notoj 
Kategorio:Matematika logiko
Kategorio:Sciteorio
Meleagro
Meleagro
István Nádai

**NÁDAI István** [pr. na:dai] *Niedermann* estis rumanuja hungara aktoro naskiĝinta en Nagykároly la 12-an de novembro 1910 kaj mortinta en Satu Mare la 29-an de januaro 1959.

## Lia kariero 
István Nádai debutis kiel infanaktoro, poste li ludis en amatoraj trupoj. Li fariĝis profesia aktoro en 1954 en Baia Mare.

## El liaj roloj 
* Otto Frank (Goodrich–Hackett: Anna Frank naplója);
* Cristescu (Baranga: Kerge birka);
* Dollárpapa (Gábor A.);
* Peacock (Brecht–Weill: Koldusopera);
* Főpincér (Fejes E.–Presser G.: Jó estét nyár, jó estét szerelem);
* Mann (Sütő A.: Egy lócsiszár virágvasárnapja).

Nadai, I.
Dawson's Creek

'''Dawson's Creek'* estas usona televidserio elsendata inter la jaroj 1998 kaj 2003, de la populara ĉeno Warner. La televidserio rakontas pri la vivo de kvar geknaboj kiuj loĝas en la fikcia marvilaĝo Capeside, en la ŝtato Masaĉuseco. Ĝi ankaŭ montras la evoluon de iliaj turbulentaj vivoj, ekde la unuaj jaroj en la gimnazio ĝis la universitato, ampleksigante al ĉiaj dramoj kaj adoleskaj problemoj.

Kevin Williamson (*kreinto de la origina teksto'') estas la kreinto de la televidserio, en kiu videblas parto de lia vivo kiam junulo, ĉefe en la figuro de la ĉefrolulo. La televidserio konsistas el 6 televidsezonoj kaj "spin-off" el nur ses ĉapitroj.

## Roluloj 
En la serio ĉefrolas 4 geknaboj en la komenco, Dawson Leery (James Van Der Beek), Pacey J. Witter (Joshua Jackson), Jennifer "Jen" Lindley (Michelle Williams), kaj Josephine Lynn "Joey" Potter (Katie Holmes); al kiuj poste aldoniĝis en la dua sezono Jack McPhee (Kerr Smith) kaj lia fratino "Andie" McPhee (Meredith Monroe) kaj Audrey Liddell (Busy Philipps) en la kvina.

La serio ankaŭ havis grandajn sekundarajn geaktorojn kiuj rolis kiel familianoj kaj geamikoj kiuj eventuale aperis en la epizodoj: Evelyn 'Grams' Ryan (Mary Beth Peil), avino de Jen, Gale Leery (Mary-Margaret Humes), Patrino de Dawson, Mitch Leery (John Wesley Shipp), patro de Dawson, Bessie Potter (Nina Repeta) fratino de Joey, aŭ Doug Witter (Dylan Neal), frato de Pacey inter aliaj.

## Eksteraj ligiloj 
* Oficiala Retpaĝo

Kategorio:Usonaj televidaj serioj
Kategorio:Televidaj programoj de The WB
Mihály Nádor

**NÁDOR Mihály** [pr. na:dor] *Nádasy* estis hungara teatra dirigento, komponisto naskiĝinta en Temeŝvaro la 16-an de aprilo 1882 kaj mortinta en ? en 1944.

## Lia kariero
Mihály Nádor devenis el juda familio. Li studis muzikkomponadon en Munkeno kaj ekde 1908 li estis muzikgvidinto de la kabaredo de Endre Nagy. Ekde 1919 li laboris en la  Király Színház, en la Medgyaszay Kabaré, Paradicsom Kabaré, Teatro de strato Andrássy. Li fariĝis viktimo de la faŝismo.

## El liaj komponaĵoj
**Vilmos huszárok* (1914); 
**A néma asszony* (1918); 
**Donna Anna* (1920); 
**A babavásár* (1922); 
**Elssler Fanny* (1933); 
*Akompanmuziko al fabelteatraĵo de *Blua birdo* de Maeterlinck (1913).

## Fonto
*Magyar Életrajzi Lexikon

Kategorio:Hungaraj operetkomponistoj
Kategorio:Hungaraj dirigentoj

Kategorio:Hungaraj judoj
Seto

## Urboj 
### Francio 
* Seto estas urbo en Langvedoko ĉe Mediteraneo

### Japanio 
* Seto estas urbo en gubernio Ajĉio
* Seto estas vilaĝo en gubernio Okajamo
* Seto estas vilaĝo en gubernio Ehime

## Religio 
* Seto, laŭ Biblio estas filo de Adamo kaj Evo
* Seto estas dio en la Egipta Mitologio
Margit Nádory

**NÁDORY Margit** [pr. na:dori] estis hungara aktorino naskiĝinta en Koloĵvaro la 14-an de februaro 1920. 

## Ŝia kariero
Margit Nádory ekde 1941 dungiĝis al trupo de József Nádasi, kaj poste ŝi ludis ekde 1943 en Transsilvanujo, ekde 1945 en Sopron, Győr, Kecskemét, ekde 1947 en Kamaraszínház de Buda, ekde 1948 en la Teatro Józsefvárosi, post unu jaro  en la Teatro Bányász. Inter 1950 kaj 1958 ŝi aperis en Győr, Eger, Szolnok. Ekde 1959 ĝis 1965 ŝi estis anino de la Ŝtata Teatro Déryné, poste de la ensemblo de la Landa Reĝisora Oficejo.

## El ŝiaj komponaĵoj
*Adél (Strauss (filo): A denevér); 
*Liza (Lehár F.: A mosoly országa); 
*Musette (Puccini: Bohémélet).

Kategorio:Hungaraj aktoroj
Kategorio:Transilvaniaj hungaroj
Béla Nagy (teatroestro)

**NAGY Béla** [pr. nadj] estis rumanuja hungara teatrestro naskiĝinta en Nagyvárad la 23-an de septembro 1911.
## Lia kariero
Béla Nagy estis originale presisto. Ekde 1-a de marto 1953 ĝis novembro 1956 li estis direktoro de la Kolozsvári Állami Magyar Színház.
## Fonto
*Magyar színházművészeti lexikon 
Nagy, B
Kategorio:Hungaraj teatrestroj
Imre Nagy (reĝisoro)

**NAGY Imre** [pr. nadj] estis hungara reĝisoro, altlerneja instruisto naskiĝinta en Salonta la 27-an de septembro 1926 kaj mortinta en Târgu Mureş la 11-an de januaro 1979. 

## Lia kariero
Imre Nagy estis ekde 1955 reĝisoro de la teatro Székely Színház de Târgu Mureş. Ekde 1959 li instruis en la aktoraltlernejo. En 1968 ĉesis lia dungo al teatro.  

## El liaj reĝisoraĵoj
*Racine: Phaedra; 
*Molnár F.: Liliom; 
*Gárdonyi G.: A lámpás; 
*Wilder: A mi kis városunk.

## Fonto
*Magyar Színházművészeti Lexikon

Kategorio: Rumanujaj hungaraj reĝisoroj
Wilder

Wilder povas interalie aludi al la
* aktoro Thornton Wilder, kaj povas temi pri la
* origina, flandra nomo de komunumo nun nomata Wylder, en norda Francio.

Krome temas pri almenaŭ ok loĝlokoj en Usono.
Eva Rivas

**Valerija Asaturjan** (), plej konata kiel **Eva Rivas** (, ) estas armena-rusa kantistino. Ŝi reprezentis Armenion en la eldono de la Eŭrovido-Kantokonkurso 2010 per la kanto "Apricot stone" atinginte la 7-an lokon.
 
Eva naskiĝis la  en Rostov-na-Donu, Sovetio (nuna Rusio). Ŝiaj gepatroj estas armenoj kaj la praavoj estas rusoj, grekoj kaj armenoj. Ŝia artisma nomo venas de la praavino, ankaŭ el greka deveno. Ekde tre frua aĝo ŝi ĉiam estis multe pli proksima al ŝia armena origino kaj kulturo.
 
## Solulaj kantoj 
* Tammam Aŝĥar
* Langer Marjan
* Hajrenik
* Armenio
* Apricot stone

## Eksteraj ligiloj 
* Retpaĝo en Livejournal
* Grupo de ŝatantoj en Vizaĝlibro
* Eva Rivas interpretas la kanton *Apricot stone* en la "Evradesil 2010"

Kategorio:Anglalingvaj kantistoj
Kategorio:Eŭrovido-Kantokonkurso 2010
Kategorio:Naskiĝintoj en Rostova provinco
Kategorio:Rusiaj popkantistoj
Kategorio:Armenaj popkantistoj
Kategorio:Naskiĝintoj la 13-an de julio
István Nagy (aktoro)

**NAGY István** [pr. nadj] estis hungara aktoro naskiĝinta en Maroslekence en 1909 kaj mortinta en Budapeŝto en januaro 1976.

## Lia kariero 
István Nagy instruis sep jarojn en Aiud, poste ekde 1934] ĝis 1941 li estis aktoro de la Teatro Thália kaj de la a Nacia Teatro de Koloĵvaro. Inter 1941 kaj 1945 li ludis en Budapeŝto en la Nacia Teatro (Budapeŝto), ekde 1946 en la Operetoteatro (Budapeŝto), en Miskolc, denove en Budapeŝto (teatroj Petőfi kaj Jókai, la pli posta Thália). Ekde 1952 ĝis 1963 li estis ano de Teatro Déryné, kie li ankoraŭ en 1972 aperis. Ekde 1940 li filmis ĝenerale en ĉefroloj.

## El liaj roloj 
* Budai Nagy Antal (Kós K.);
* Ádám (Madách I.: Az ember tragédiája);
* Ajnádi (Nyírő J.: Jézusfaragó ember);
* Lowing (O’Neill: Mindörökké);
* Boros István (Hunyady S.);
* Konstantin (Ferenc Herczeg: Bizánc);
* Bánk (József Katona: Bánk bán);
* Christian (Rostand: Cyrano de Bergerac);
* Antonius (Shakespeare: Julius Caesar).

## Fontoj 
* Magyar Színházművészeti Lexikon
* hungare kun foto

Nagy, I.
Interlingvistikaj Kajeroj

La revuo "InKoj" (Interlingvistikaj Kajeroj) celas plenumi la bezonon de stud- kaj diskut-loko, je universitata nivelo, pri la temoj rilatantaj la planitajn lingvojn kaj la lingvojn artefaritajn, kaj el la vidpunkto de la logikaj kaj lingvaj analizoj pri la strukturo morfosintaksa kaj leksik-genera, kaj el la vidpunkto de la historio de la ideoj, de la epistemologiaj kaj ontologiaj konceptadoj sur kiuj baziĝas tiuj lingvoj.

Temas pri studkampo precipe filozofia, ĉar ĝi postulas, por sia plenumo, la diskuton de problemoj pri kategoria taksonomio, pri formala logiko, mistikaj kaj religiaj inspiroj, utopiaj projektoj politikaj kaj artaj.

La interfakeco de tiu studkampo postulas tion, ke la projekto havu strukturon malfermatan al kontribuaĵoj de spertuloj pri aliaj fakoj, ekzemple: psikologio, informadiko, matematiko, lingvistiko, ktp.

Krome, la revuo sin proponas kiel diskut-lokon por la projektoj de protektado de la lingv-rajta egaleco per la uzo de helplingvo, ene de plurlingvaj medioj kiel, ekzemple, Eŭropa Unio. 

## Eksteraj ligiloj 
* La retpaĝo de la revuo  , 

Kategorio:Esperanto-gazetoj pri interlingvistiko
Televidaj Premioj de la Brita Akademio

[eta|dekstra|[Richard Armitage ĉeestanta la Televidajn Premiojn en 2007.]]
La **Televidaj Premioj de la Brita Akademio** (,
pli konataj sub la akronimo **BAFTAs** — aŭ, por diferencigi ilin de la Filmaj Premioj de la Brita Akademio, la **BAFTAa Televidaj Premioj**) estas analogaj al la premioj ĝenerale konataj kiel Premio Emmy en Usono. Prezentata de la Brita Akademio de Filmaj kaj Televidaj Artoj, ili estis kunvokitaj ĉiujare ekde 1955.

## Eksteraj ligiloj 
* La oficiala TTT-ejo, BAFTA.org (angle)
* BAFTAaj Premioj - datumaro  (angle)

Kategorio:Premioj
Kategorio:Televido
Davidsbündler

La **Davidsbündler** ( **David-liganoj**) estis rondo de junaj artistoj, fondita en 1833 je kunagado de komponisto Robert Schumann, kiu kunvenis regule en la lepsika kafejo *Zum Arabischen Coffe-Baum*. 

Ili nomis sin kontraste al la *filistroj* *David-liganoj*. Laŭ la tradicio de la tiutempe tre ŝatataj sekretligoj ĉiuj membro portis fantaziajn nomojn.

Membro de la David-liganoj estis krom Robert Schumann i.a. la muzikisto Karl Banck. Ĉar tiu fanfaronis per tio, ke li iam estus ligita kun juna  Clara Wieck, la ĵaluza Schumann nomis lin *Serpentin* (por "serpento"). Schumann mem pli ofte nomiĝis *Jeanquirit* aŭ *Julius*. Grave rolis en ĉi tiu ligo ankaŭ la fikciaj figuroj Florestan kaj Eusebius.

Patrono de la David-liganoj estis David, la kronita kantisto kaj venkinto de la plej granda filistro. Ilia tasko estis laŭ fikcia eldiro de Florestan, ke ili "mortbatu la filistrojn, muzikajn kaj aliajn". Ili celis forturni sin de malnovaj konservemaj vidpunktoj kaj malfermi novajn vojojn al la artismaj formoj de muziko kaj arto.

Ankaŭ personoj, kiuj neniam partoprenis la aranĝojn de la David-liganoj, estis inkluzivitaj de Schumann kaj markitaj per fantazinomoj, ekz.
* Felix Mendelssohn Bartholdy (= *Meritis*), 
* la eksa fianĉino de Schumann Ernestine von Fricken (= *Estrella*), 
* Clara Wieck, edzino de Schumann (= *Zilia* aŭ *Chiara* rsp. *Chiarina*), 
* la patro de Clara Friedrich Wieck (= *Majstro Raro*)
* pianistino Sophie Kaskel (= *Sarah*).

Schumann krome rigardis elstarajn komponistojn de la pasinteco kiel David-liganoj, ekz. Ludwig van Beethoven kaj Franz Schubert.
: *"La David-ligo estas nur spirita, romantisma ... Mozart estis same grava ligano kiel nun estas Berlioz.*"(Schumann en 1836 letere al Heinrich Dorn)
  
La ligo ĉiam denove estis grava en la verkoj de Schumann (ekz. "Davidsbündlertänze", "Carnaval").

## Literaturo 
* Friedrich G. Jansen: *Die Davidsbündler*: aus Robert Schumanns Sturm- und Drangperiode. - Vaduz: eldonejo *Sändig*, 1992 (represo de la eldono Leipzig 1883) - ISBN 3-500-27410-2
* Wolfgang Weyrauch: *Die Davidsbündler*. - Hamburg: eldonejo *Rowohlt*, 1948

Kategorio:Muzikhistorio
Kategorio:Sekretaj societoj
Dezső Nagy

**NAGY Dezső** [pr. nadj] estis rumanuja hungara aktoro naskiĝinta en Temeŝvaro la 20-an de septembro 1941 kaj mortinta en Kluĵo en 2004.

## Lia kariero 
Dezső Nagy estis ekde 1965 ano de la teatro Kolozsvári Állami Magyar Színház de Kluĵo.

## El liaj roloj 
* Biberách, Tiborc (Katona J.: Bánk bán);
* Trofimov (Anton Pavloviĉ Ĉeĥov: Cseresznyéskert);
* Hitnyomozó (András Sütő: Csillag a máglyán);
* Rendőrőrmester, provokátor (Mrozek: Rendőrség);
* Apa (György Spiró: Csirkefej).

## Fonto 
* Magyar Színházművészeti Lexikon

## Eksteraj ligiloj 
* Spektakloj pluajhttp://theater.hu/index.php?mode=portre&szemely_id=2051

Kategorio:Rumanujaj hungaraj aktoroj
Fajra pteroiso

dekstra|eta|250ra|Pteroiso
dekstra|eta|250ra|Ruĝa fajra pteroiso
alternative=Pterois volitans Manado-e edit.jpg|eta|Pterois volitans Manado-e edit
**Fajra pteroiso** (*Pterois volitans*) estas venena marfiŝo el familio de skorpaenidaedoj vivanta en Hinda oceano kaj Pacifiko, plejparte en malprofundaj akvoj sur koralaj rifoj. Por homo ĝia veneno ne estas kutime morte venena, sed ĝia trafo estas tre doloriga kun longdaŭra resaniĝado. La pteroiso eluzas la venenon nur al memdefendo, kaj se ĝi ne estas endanĝerigita, ĝi mem ne atakas.

Temas pri soleca fiŝo, kiu vivas en pli malgrandaj biocenozoj nur junaĝe aŭ nur en tempo de reproduktado. Plenkreskule temas pri forte teritoria fiŝo, kiu defendas sian teritorion kaj antaŭ fremdaj kaj eĉ antaŭ unuopuloj de la sama specio. Eventualajn rompintojn ĝi forpeligas per sia aspekto aŭ per la veneno, kiun ĝi disponas. La maskloj de pteroiso estas multe pli agresemaj ol la femaloj.

Nuntempe la fajra pteroiso ne estas registrita kiel endanĝerigita specio. Temas pri abunda specio, tamen kun malkresko kaj damaĝado de koralaj rifoj malgrandiĝas ankaŭ regiono de ĝia natura apero kaj samtempe sinkas kvanto de fiŝoj, kiujn ĝi povas ĉasi, kio pro influo de ties dependeco al abundeco de nutraĵo sur malgranda teritorio povas havi malfavoran falon al ties populacio.

Kategorio:Skorpaenidaedoj
Kategorio:Maraj fiŝoj
Kategorio:Akvariaj fiŝoj
Walther Wolfgang von Goethe

eta|Walther von Goethe 1838
**Walther Wolfgang von Goethe** (n. 9-an de aprilo 1818; m. 15-an de aprilo 1885) estis germana ĉambelano kaj komponisto. Li estis nepo kaj lasta vivanta ido de Johann Wolfgang von Goethe.

## Vivo 
Walther von Goethe naskiĝis kiel unua filo de August von Goethe, filo de la poeto, kaj Ottilie von Goethe. La ĉiam malfortika infano alkreskis sen publika lerneja edukado. Pli malfrue Felix Mendelssohn Bartholdy instruis lin ĉe la piano, ĉar li havis elstaran muzikan talenton, sed nek per lidoj nek per operoj li akiris sukcesojn. Li malfacile portis la ŝarĝon de sia nomo.

Al la provo de la Germana Federacio, akiri la Goethe-domon en Vajmaro kaj la postlasaĵon de la poeto por la nacio en 1842, antaŭ ĉiuj li rezistis. Plej ofte li loĝis en la mansardo de la Goethe-domo. En 1859 li estis nomumata barono.

Li mortis la 15-an de aprilo 1885 dum vojaĝo en Lepsiko. La heredaĵo de lia avo, aparte la loĝdomo de Goethe en Vajmaro, ties biblioteko kaj ties multaj kolektoj, estis disponigita en la kazo de lia morto per lia testamento de la 24-a de septembro 1883 al la ŝtato *Sachsen-Weimar-Eisenach*, kio ebligis la ekesto de la Nacia Goeto-muzeo.

La lasta, Walther Wolfgang, postlasis same kiel lia frato Wolfgang Maximilian von Goethe kaj lia fratino Alma von Goethe neniun idon. Sur lia tombo staras la enskribo: „Kun li estingiĝis la gento de Goethe, kies nomo transdaŭros ĉiujn tempojn“. Laŭ la leksikono „*Mann für Mann*“ li estis, same kiel ankaŭ lia frato, samseksema . Tion konfirmas Dagmar von Gersdorff en la unua biografio de la genepoj de Goethe, aperinta en 2008. Vojaĝon de Goethe kun liaj nepoj Walter kaj Wolfgang al Ilmenau en la jaro 1831 priverkis Sigrid Damm en la romano aperinta en 2007, *Goethes letzte Reise*.

## Verkoj (elekto) 
* *Anselmo Lancia*, opero, en Stettin
* *Alessandro Stradella*, opero

## Graveco 
Nuntempe de kaj pri Walther von Goethe ekzistas kelkaj komponaĵoj kaj manskribaĵoj en diversaj arkivoj, libro pri lia vivo, verkita de Wolfgang Vulpius (Vajmaro 1962).

## Literaturo 
* Schmidt, Hartmut/ Kräupl-Mohamed, Irmgard: *Walther von Goethe zum 100. Todestag am 15.4.1985*, Schrift Nr.43, Goethe-Museum Düsseldorf 1985, o.ISBN
* Vulpius, Wolfgang: *Walther Wolfgang von Goethe und der Nachlass seines Großvaters*, Band 14 der Reihe „Beiträge zur Deutschen Klassik“ (Hrsg. Helmut Holzhauer u. Karl-Heinz Klingenberg) der Kultureinrichtung „Nationale Forschungs- und Gedenkstätten der Klassischen Deutschen Literatur in Weimar“, Arion Verlag, Weimar 1963, ohne ISBN−Angabe, 238 S., sechs s/w-Abb.
* Bernd-Ulrich Hergemöller, *Mann für Mann*, Biographisches Lexikon zur Geschichte von Freundesliebe und mannmännlicher Sexualität im deutschen Sprachraum. Hamburg 1998

## Referencoj 
Kategorio:Germanaj komponistoj
Kategorio:Romantikaj komponistoj
Kategorio:Johann Wolfgang von Goethe
Hermipo (luno)

**Hermipo** estas neregula satelito de Jupitero, kiu havas retrogradan orbiton.

## Malkovro 
Post observoj inter la  kaj la , Scott S. Sheppard, David C. Jewitt de la Universitato de Havajo, kaj Jan Kleyna de la Universitato de Kembriĝo, malkovris dekunu jupiterajn lunojn.

Ili anoncis ties malkovrojn la . Inter tiuj, **Hermipo**, kiu tiam ricevis la maldaŭran nomon **S/2001 J 3**.

## Nomo 
La , IAU aprobis ĝin nomi **Hermipo**.
Hermipo (greke: Ἑρμιππη), en la helena mitologio, estis amatino de Zeŭso, kaj patrino de unu heroo nomata *Orkomeno*.

## Orbito 
Laŭ ĝia orbito, ĝi estas ano de la ananka grupo,
grupo da retrogradaj lunoj kies orbitoj havas grandajn duonaksojn inter
19 300 000 kaj 22 700 000 km, kaj klinecojn inter 145,7° kaj 154,8° rilate al
la Jupitera ekvatoro.

Dosiero:TheIrregulars JUPITER GROUPS.svg|Diagramo montranta la orbitojn de la neregulaj jupiteraj satelitoj. La ananka grupo estas videbla en centro-maldekstro.
Dosiero:TheIrregulars JUPITER Ananke.svg|Diagramo montranta la inklinacion de kvar ĉefaj anoj de la ananka grupo en funkcio de la granda duonakso.

## Notoj kaj referencoj 
## Eksteraj ligiloj 
*  Hermipo, el "*Księżyce planet Układu Słonecznego*" 
*  Hermipo (angla versio) 
*  Dekunu jupiteraj satelitoj S/2001 J1...S/2001 J 11, el la paĝaro de Jean-Michel
*  La ananka grupo (el *"Projekto Luno"*)

Kategorio:Lunoj de Jupitero
Fisibach

## Pri la komunumo 
**Fisibach** estas komunumo en la distrikto Zurzach de Kantono Argovio, Svislando. Ĝi havis 363 loĝantojn je la 31-a de decembro 2008.

## Geografio 
eta|maldekstra|150ra|Restoracio Bären en Fisibach
eta|maldekstra|150ra|Hägelen
La komunumo Fisibach situas ĉe la bordo de la samnoma rivereto, kiu trafluas ĝin de sudo al nordo kaj alfluas la riveron Rejno, kiu formas la nordan limon de la komunumo. Al la komunumo apartenas krom la ĉefvilaĝo mem la setlejoj Burenmüli, Hägelen kaj Waldhausen.

La teritorio de la komunumo etendiĝas sur areo de 5,77 km², de kiuj 2,65 km² estas kovritaj de arbaro kaj 0,49 km² de konstruaĵoj. La plej alta punkto de la komunumo situas sura alteco de 601 m s.m. sur la altebenaĵo de la monto, dum la plej malalta punkto troviĝas sur alteco de 334 m s.m. ĉe la bordo de Rejno.

## Najbaraj komunumoj 
La komunumo Fisibach situas en nordo al Hohentengen aliflanke de Rejno en Germanio, en nordoriento al Kaiserstuhl, en oriento al Weiach (Kantono Zuriko), en sudoriento al Bachs (Kantono Zuriko), en sudokcidento al Siglistorf, en okcidento al Wislikofen, kaj en nordokcidento al Rümikon.

## Trafiko 
Kvankam la fervojlinio de Koblenz al Kaiserstuhl pasas tra la teritorio de la komunumo, ĝi ne disponas pri propra stacidomo. La plej proksima stacidomo troviĝas en distanco de 1 km de la vilaĝocentro en Kaiserstuhl. La komunumo mem estas konektita al la publika trafikreto per la poŝtaŭtolinio de Kaiserstuhl al Niederweningen kaj Baden.

Tra la komunumo pasas la trafikoriĉa kantona ĉefvojo n-ro 7 de Vinterturo al Bazelo. La vilaĝo mem tamen situas flanke de la ĉefvojo kaj tial ĝuas trankvilecon.

## Historio 
La unua dokumenta mencio de Fisibach datiĝas el la jaro 1050 kiel *Fusibach*.

En mezepoko en Waldhausen ekzistis kastelo, kiu estis la sidejo de la nobela familio de Waldhausen. Tamen jam en la 15-a jarcento tiu kastelo estis menciita nur kiel ruino, kaj hodiaŭ ne troveblas spuroj de ĝi. La alta jurisdikcio apartenis al la princepiskopo de Konstanco, dum la malaltan jurisdikcion posedis la loĝantoj de la Kastelo Schwarzwasserstelz, kiu situis sur insulo en Rejno, sed kies ruinoj estis malkonstruitaj en la jaro 1875.

Post la konkero de Argovio fare de la Svisa Ĵurkomunumo en la jaro 1415 Fisibach estis atribuita al la Grafejo Baden.

Kiam en la jaro 1798 okaze de la Helveta Revolucio francaj trupoj liberigis Argovion, la komunumo dum kvin jaroj apartenis al la tiama Kantono Baden. Per la mediacia akto en la jaro 1803 la Kantono Baden estis dissolvita kaj integrita al la nova Kantono Argovio. Fisibach fariĝis komunumo de la argovia distrikto Zurzach.

## Notoj kaj referencoj 
## Eksteraj ligiloj 
* Oficiala retejo de la komunumo Fisibach
* Fisibach en la Historia Leksikono de Svislando
Bimboland (filmo)

***Bimboland*** (***Bimbolando***) estas franca filmo de Ariel Zeitoun aperinta en 1998.

## Temo 
Cécile, tre serioza studentino de etnologio, finas sian tezon pri la lasta primitiva popolo ekzistanta nuntempe. Tamen ŝia tezo estas rifuzita, ĉar ĝi ne prenas en kalkulon la rapidan moderniĝon de tiu popolo. Por forigi tiun malsukceson, ŝi elektas alian studobjekton pri Maorioj.

La juna studentino sekrete enamiĝas al sia nova tez-direktoro, Laurent Gaspard, granda amatoro de belaj knabinoj. Tamen li tute ignoras la junulinon. Tiam Cécile renkontas Alex, virinon kiu pli uzas sian korpon ol sian kapon. Kun Alex, Cécile malkovras la tribon de Bimboj: virinoj kiuj por allogi virojn, ludas per siaj fizikaj avantaĝoj. Tio estos la subjekto de ŝia tezo...

## Teĥnikaĵoj 
* Titolo: *Bimboland*
* Reĝisoro: Ariel Zeitoun
* Scenaro: Roselyne Bosch
* Dialogoj: Roselyne Bosch
* Produktoroj: Alain Goldman, Ariel Zeitoun
* Jaro: 1998
* Daŭro: 90 minutoj
* Ĝenro: komedio

## Rolularo 
*Gérard Depardieu: Laurent Gaspard
*Judith Godrèche: Cécile Bussy
*Aure Atika: Alex Baretto
*Sophie Forte: Karène Leblond
*Dany Boon: Greg
*Armelle: Nathalie
*Amanda Lear: Gina
*Michel Modo: Aristide Roumestan
*Évelyne Buyle: Gaëlle Bussy
*Christian Charmetant: Ĥirurgo
*Pascal Elbé: Flegisto
*Laëtitia Lacroix: Sandra
*Monique Letitre: Elisabeth
*Elisabeth Macocco: Eldonistino

## Eksteraj ligiloj 
* Bimboland en IMDb

Kategorio:Francaj filmoj
Kategorio:Filmoj aperintaj en 1998
Placo Katalunio (Barcelono)

eta|250px|Vidaĵo de la centro de la *Plaça de Catalunya* antaŭ la remodelado en 2008.
La **Placo Katalunio** () estas la plej centra kaj granda el la placoj de Barcelono, ĝis la remodelado de la Placo de la Katalunaj Gloroj kaj la Placo Eŭropo kiuj estas la plej grandaj placoj de Katalunio. Ĝi havas areon de 5 hektaroj kaj ĝi estas la nodpunkto inter la malnova urboparto kaj la plilarĝiĝo. El ĝi eliras gravaj stratoj de la urbo kiel La Bulvardo, la avenuo Gracia, la bulvardo Katalunio aŭ la rondiroj de la Universitato kaj Sant Pere, kaj la strato Pelai inter aliaj.

Ĉe la placo troviĝas unuanivela komercejo. Ĝiaj ĉirkaŭaj konstruaĵoj gastigas hotelojn, bankojn, famkonatajn trinkejojn kaj restoraciojn, oficejojn de Telefónica. Ĉi tie ankaŭ troviĝas pluraj butikoj kaj vendejo de Corte Inglés kaj *El Triangle*, kun la FNAC. Ankaŭ troviĝas tie konsulejo de Kanado.

## Vidu ankaŭ 
* Catalunya (Metroo de Barcelono)
* Plaça de Catalunya (Metroo de Barcelono)

## Eksteraj ligiloj 
Katalunio
Placo de la Katalunaj Gloroj

[eta|dekstra|250px|Aervidaĵo de la "Plaça de les Glòries Catalanes", kun la [turo Agbar.]]
La **Placo de la Katalunaj Gloroj** (), estas placo de Barcelono (Katalunio).

Ĝi troviĝas en la Distrikto Sant Martí, en la limo kun la Distrikto de la Plilarĝiĝo, kaj en ĝi kunfluas la plej gravaj aksoj de la urbo: la Diagonala Avenuo, la Granda Vojo de la Katalunaj Kortegoj kaj la Meridiana Avenuo

Nuntempe la placo troviĝas en procezo de remodelado kaj transformado kaj tio finiĝos en 2014. La tuta remodelado de la placo inkluzivos la konstruadon en la apuda tereno kie troviĝos la estonta Muzeo de la Barcelona Dizajno.

Katalunaj Gloroj
Full-Reuenthal

**Full-Reuenthal** estas komunumo en la distrikto Zurzach de Kantono Argovio, Svislando. Ĝi havis 818 loĝantojn je la 31-a de decembro 2008.

## Geografio 
La komunumo Full-Reuenthal situas sude de la rivero Rejno, kiu ĉirkaŭfluas la vilaĝon Full per granda kurbo. Full konsistas el la tir setlejoj Unterdorf, Fahrhäuser kaj Jüppen. Unu kilometron pli sude sur iomete pli alta ebenaĵo la vilaĝo Reuenthal.

La teritorio de la komunumo etendiĝas sur areo de 4,82&nbsp;km², de kiuj 1,08&nbsp;km² estas kovritaj de arbaro kaj 0,66&nbsp;km² de konstruaĵoj. La plej alta punkto de la komunumo situas sur alteco de 424 m s.m. sur la deklivo *Fullerhalde*, dum la plej malalta punkto troviĝas sur alteco de 310 m s.m. ĉe la bordo de Rejno.

## Najbaraj komunumoj 
La komunumo Full-Reuenthal limas en nordo aliflanke de Rejno al la germana urbo Waldshut-Tiengen, en oriento kaj sudo al Leuggern, en sudokcidento al Leibstadt, kaj en okcidento al aliflanke de Rejno al Dogern en Germanio.

## Trafiko 
Full-Reuenthal estas konektita al la publika trafikreto per poŝtaŭtolinio de la stacidomo de Koblenco al Leibstadt kaj per pramo de Jüppen trans Rejno al Waldshut. La fervojlinio, de Koblenco al Laufenburg, kiu pasas tra la komunumo, jam de 1994 servas nur por vartransporto. Tra la komunumo pasas la kantona ĉefvojo n-ro 7 de Bazelo al Vinterturo.

## Historio 
La unua dokumenta mencio de Reuenthal datiĝas el la jaro 1258 kiel *Reuwintal*, dum Full la unuan fojon menciiĝis en la jaro 1303 kiel *Wulne* en la Habsburga Urbaro.

Ek de 1231 Full-Reuenthal estis posedaĵo de la Johanitoj. Dum mezepoko la vilaĝoj Full kaj Reuenthal troviĝis sub la alta jurisdikcio de la Habsburgoj.

Post la konkero de Argovio fare de la Svisa Ĵurkomunumo en la jaro 1415 Full kaj Reuenthal estis atribuitaj al la Grafejo Baden.

Kiam en la jaro 1798 okaze de la Helveta Revolucio francaj trupoj liberigis Argovion, la vilaĝoj dum kvin jaroj apartenis al la tiama Kantono Baden.

Per la mediacia akto en la jaro 1803 la Kantono Baden estis dissolvita kaj integrita al la nova Kantono Argovio. Böttstein, Leuggern kaj Oberleibstadt, al kiu Full kaj Reuenthal tiam apartenis, estis kunigitaj al unu sola komunumo de la argovia distrikto Zurzach. En la jaro 1816 la kantona parlamento de Argovio decidis denove disigi la tri partojn al propraj komunumoj. Full kaj Reuenthal ankoraŭ ĝis 1832 formis parton de la tiama komunumo Oberleibstadt. Tiam Oberleibstadt estis kunigita kun Leibstadt, dum Full-Reuenthal fariĝis propra komunumo. En la jaro 1902 la setlejo Jüppen estis disigita de Leuggern kaj atribuita al Full-Reuenthal.

## Eksteraj ligiloj 
* Oficiala retejo de la komunumo Full-Reuenthal
* Full-Reuenthal en la Historia Leksikono de Svislando
Turo Glòries

La **Turo Glòries** estas nubskrapulo de Barcelono (Katalunio), situanta inter la Diagonala Avenuo kaj la strato Badaĥozo, ĉe la Placo de la Katalunaj Gloroj, kiu markas la enirpordon al la nova teknologia distrikto de Barcelono, la 22@. Ĝi havas 145 metrojn alte kaj 34 etaĝojn (plus 4 subterajn etaĝojn), konvertante sin en la aperdato (junio 2005) en la tria plej alta de la kataluna ĉefurbo, post la Hotelo Arts kaj de la Turo Mapfre. La turo entute havas 50.693 kvadratajn metroj, el kiuj 30.000 estas oficejoj, 3.210 teknikaj instaslaĵoj, 8.132 sevoj, inkluzive de aŭditorio, kaj 9.132 por parkejo.

Ĝi estis oficiale inaŭgurita de la gereĝoj de Hispanio la 16-an de septembro 2005 kaj kostis 130 milionoj da eŭroj. La konstruaĵo apartenas al la invest-grupo *Azurelau* kiu akiris ĝin meze de 2007

## Eksteraj ligiloj 
* Retpaĝo de la Turo Agbar 

Kategorio:Konstruaĵoj en Barcelono
Kategorio:Nubskrapuloj inter 100 kaj 149 m
Kategorio:Nubskrapuloj en Hispanio
Kategorio:Konstruaĵoj finitaj en 2004